ગણોતધારામાં સુધારો કરીને ખેતીની જમીનની લેવડ-દેવડમાં વચ્ચે બોનાફાઇડ પરચેસર આવ્યો હોય અને હાલમાં ખેતીની જમીન ખેડૂત ધારણ કરતો હોય તો તેવા કિસ્સામાં ૧૦ ટકા પ્રીમિયમ વસૂલીને ટાઇટલ ક્લિયર કરી આપવાની જોગવાઇ હતી સાથે ખેતીની જમીનની લેવડ-દેવડમાં વચ્ચે કંપની, સંસ્થા, મંડળી કે પઢી વચ્ચે આવી હોય તો તેવા કિસ્સામાં પણ બોનાફાઇડ પરચેસરનો લાભ આપવામાં આવતો હતો પણ અચાનક રાજ્ય સરકારના મહેસૂલ વિભાગે સ્પષ્ટતા કરી છે કે, બોનાફાઇડ પરચેસર એટલે વ્યક્તિ ગણવાની રહેશે જો ખેતીની જમીનની લેવડ-દેવડમાં વચ્ચે કંપની, સંસ્થા, પેઢી કે મંડળી આવી હોય તો તેવા કિસ્સામાં બોનાફાઇડ પરચેસરનો લાભ આપવામાં આવશે નહીં તેવી સીધી સૂચના કલેક્ટરોને આપવામાં આવી છે સાથે એવી પણ ટકોર કરવામાં આવી છે કે, જો કંપની, પેઢી, સંસ્થા, મંડળીને બોનાફાઇડ પરચેસર ગણીને લાભ આપવામાં આવ્યો હોય તો તેવા કિસ્સામાં રિવ્યૂ કરીને તાકીદે હુકમ રદ કરવાના રહેશે.